Doložka finančných, ekonomických, enviromentálnych vplyvov a vplyvov na zamestnanosť

Doložka finančných a ekonomických vplyv PTP Záhorie

V súčasnosti nie je možné vyčísliť finančný a ekonomický dopad PTP Záhorie na štátny rozpočet, nakoľko obec (žiadateľ) ešte nepredložil žiadosť o poskytnutie podpory na zriadenie PTP Záhorie v súlade so zákonom č. 193/2001 Z. z. o podpore na zriadenie priemyselných parkov a o doplnení zákona NR SR č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov.

Doložka vplyvov na zamestnanosť

Priemyselno ‑ technologický park Záhorie predpokladá vytvorenie  18 000 nových pracovných miest. Samotná lokalizácia priemyselného parku umožňuje zamestnávať ľudí nie len priamo z regiónu Bratislava, ale aj z jej okolia. 
Novovytvorené pracovné miesta:  
•	18 000 nových pracovných miest v horizonte 15 rokov, postupne v troch  etapách  
Sekundárne vytvorené pracovné príležitosti: 
•	10 000 pracovníkov zamestnaných v súvisiacich odvetviach

Enviromentálny vplyv priemyselného parku PTP Záhorie

Problematikou environmentálnych aspektov súvisiacich s plánovanou výstavbou „PTP Záhorie“ sa v zmysle zadania pre Komplexnú štúdiu zaoberala Environmentálna štúdia.

Hlavným cieľom Environmentálnej štúdie bolo určenie zásad využívania prírodných zdrojov, podmienok územia a celého životného prostredia tak, aby sa komplexom činností v „PTP Záhorie“ neprekročilo únosné zaťaženie územia a aby sa udržiavala  ekologická stabilita územia. Za týmto účelom environmentálna štúdia navrhuje také územno - plánovacie, technické, kompenzačné, administratívne a prevádzkové (organizačné) opatrenia, ktorými sa takáto ekologická stabilita a zlepšenie životného prostredia dosiahne a tým sa zabezpečí jeho trvalo udržateľný rozvoj.

Environmentálna štúdia je založená na princípoch posudzovania vplyvov na životné prostredie (zákon NR SR č. 127/1999 Zb. v znení jeho novelizácií). V tejto súvislosti bol spracovaný Zámer hodnotenia vplyvu na životné prostredie pre „PTP Záhorie“, ktorý bol v zmysle vyššie uvedeného zákona doručený na MŽP SR.

Environmentálna štúdia pozostáva z :

	základné informácie o súčasnom stave životného prostredia,
	limity životného prostredia, ochranné pásma a legislatíva,
	hodnotenie predpokladaných vplyvov činností na životné prostredie a odhad ich významnosti
	opatrenia navrhnuté na prevenciu, elimináciu, minimalizáciu a kompenzáciu vplyvov na životné prostredie,
	posúdenie Komplexnej štúdie zriadenia a prevádzky PTP Záhorie z hľadiska smerovania k trvalo udržateľnému rozvoju.

V časti základné informácie o súčasnom stave životného prostredia sú charakterizované zložky životného prostredia (voda, pôda, vzduch, biota, horninové prostredie) a to nielen v samotnom riešenom území, ale aj v širšom priestore v závislosti od predpokladaných priamych alebo nepriamych vplyvov činnosti na životné prostredie. Časť sa venuje aj otázkam štruktúry a scenérie krajiny, ochrany prírody a krajiny a problematike územného systému ekologickej stability. Analytické poznatky z tejto časti štúdie slúžili ako podklad na vypracovanie a určenie kontaminácie, zraniteľnosti a únosnosti prostredia v ktorom má byť PTP Záhorie lokalizovaný. Výsledkom tejto časti štúdie je syntéza ekologickej únosnosti riešeného územia a jeho klasifikácia podľa stupňa zraniteľnosti. Záver časti posudzuje očakávaný vývoj územia v prípade, ak by sa činnosť nerealizovala.

V časti hodnotenia predpokladaných vplyvov činnosti na životné prostredie sa environmentálna štúdia zameriava na hodnotenie priamych a nepriamych vplyvov z hľadiska ich pozitívnych a negatívnych dopadov a odhadu ich významnosti. Táto časť je vlastným ťažiskom environmentálnej štúdie, lebo nepriaznivé vplyvy predstavujú ohrozenie kvality životného prostredia a tým aj sociálnej prijateľnosti zámeru. Predpokladané vplyvy činnosti sú hodnotené pre oblasť zložiek prírodného prostredia, štruktúry a využívania krajiny ako aj oblasť ochrany prírody a krajiny a územného systému ekologickej stability. Výsledkom tejto časti štúdie je stanovenie predpokladanej antropogénnej záťaže územia a jej vzťahu k ekologickej únosnosti územia a určenie priestorového rozloženia predpokladaných preťažených lokalít a pozitívnych vplyvov činnosti v riešenom území.

Environmentálna štúdia navrhuje súbor opatrení na predchádzanie, zmierňovanie a minimalizáciu očakávaných (predpokladané) vplyvy „PTP Záhorie“, ktoré môžu vzniknúť počas výstavby, prevádzky a príp. následnej likvidácie navrhovanej činnosti. Zároveň navrhuje prijatie komplexu územno - plánovacích, technických, kompenzačných a legislatívnych opatrení a stanovuje potreby monitoringu a kontroly zložiek životného prostredia.

Environmentálnej štúdie predpokladané aktivity „PTP Záhorie“ z hľadiska smerovania k trvalo udržateľnému rozvoju (TUR). Štúdia je posúdená z hľadiska súladu s princípmi trvalo udržateľného rozvoja (8 princípov) a z hľadiska zvoleného súboru kritérií, ktorého zloženie je relevantné riešenej oblasti. Výsledkom posúdenia je určenie miery do akej zámery štúdie dávajú predpoklady a vytvárajú podmienky pre podporu smerovania k TUR, určenie nástrojov na presadenie týchto zmien a a vytvorenie podmienok pre smerovanie k TUR.